**РЕПУБЛИКА СРБИЈА**

АУТОНОМНА ПОКРАЈИНА ВОЈВОДИНА

**ОПШТИНА ИНЂИЈА**

**ОПШТИНСКО ВЕЋЕ**

Број:401-412/2018-III

Дана:04.октобра 2018.године

Инђија,Цара Душана број 1

Општинско веће Општине Инђија, на основу члана 230. став 1. Закона о општем управном поступку („Службени лист СРЈ“, број 33/97 и 31/01 и „Службени гласник РС“, број 30/10 и 18/16) и члана 15. став 3. Правилника о условима и мерилима за избор корисника помоћи за решавање стамбених потреба избеглица доделом пакета грађевинског материјала, поступку и начину рада Комисије за избор корисника, број 401-487/16 од 12. децембра 2016. године, решавајући по жалби Драгичевић Мирка из Крчедина, поднетој против Решења Комисије за избор корисника помоћи за решавање стамбених потреба избеглица доделом пакета грађевинског материјала избеглицама у оквиру регионалног стамбеног програма, Потпројекат 5-грађевински материјал, број 80179/02-1 од 23. 08. 2017. године, на седници одржаној 04.октобра 2018. године, донело је следеће

**Р Е Ш Е Њ Е**

**Одбија се жалба Драгичевић Мирка из Крчедина**, улица Уче Зековића број 6, изјављена против Решења Комисије за избор корисника помоћи за решавање стамбених потреба избеглица доделом пакета грађевинског материјала избеглицама у оквиру регионалног стамбеног програма, Потпројекат 5-грађевински материјал, број 80179/02-1 од 23. 08. 2017. године, **као неоснована,** чиме се потврђује првостепено решење.

**О б р а з л о ж е њ е**

Драгичевић Мирко из Крчедина, улица Уче Зековића број 6, рођен 15. 11. 1950. године, изјавио је дана 13. 09. 2017. године, жалбу Општинском већу Општине Инђија на Решење Комисије за избор корисника помоћи за решавање стамбених потреба избеглица доделом пакета грађевинског материјала избеглицама у оквиру регионалног стамбеног програма, Потпројекат 5-грађевински материјал, број 80179/02-1 од 23. 08. 2017. године, којим је пријава именованог у поступку избора корисника помоћи за решавање стамбених потреба избеглица доделом пакета грађевинског материјала избеглицама у оквиру регионалног стамбеног програма, Потпројекат 5-грађевински материјал, одбијена као неоснована.

Жалба је допуштена, благовремена и изјављена од овлашћеног лица.

Драгичевић Мирко из Крчедина у жалби наводи да са својом породицом живи у кући “набијачи“ саграђеној пре више од 200 година, зграда је руинирана. Да би спасао део просторија морао је део куће порушити, те је породицу преместио у преостале две просторије. Такође и помоћни објекти су склони паду.

Именовани у жалби истиче да је у тешкој ситуацији, да огревно дрво једва сакупи, а са супругом иде по туђим њивама како би прехранио стоку.

Жалба није основана. Наиме, чланом 4. став 1. тачка 8. Правилника о условима и мерилима за избор корисника помоћи за решавање стамбених потреба избеглица доделом пакета грађевинског материјала, поступку и начину рада Комисије за избор корисника, прописано је да подносилац и чланови његовог домаћинства нису корисници другог програма стамбеног збрињавања у процесу интеграције у Републици Србији, осим уколико су били корисници помоћи за куповину грађевинског материјала у висини до 184.000 РСД. Како је именовани остварио донацију за сеоско домаћинство од Интерсос-а, италијанске невладине организације, 2005. године у висини од 5.000 еура, нису испуњени услови из наведеног члана Правилника.

Имајући у виду предње наводе, другостепени орган је, применом члана 230. став 1. Закона о општем управном поступку, нашао да је поступак који је претходио оспореном Решењу, правилно спроведен и да је оспорено Решење засновано на Закону, те је решено као у диспозитиву.

Ово решење је коначно и против њега није допуштена жалба.

**ПОУКА О ПРАВНОМ СРЕДСТВУ**: Против овог решења може се у року од 30 дана од дана пријема истог покренути управни спор код надлежног суда.

Тужба се предаје суду непосредно.

**Доставити:**

1. Комисији,
2. Именованом,
3. У спис,
4. Архиви.

**Председавајућа,**

**заменик Председника општине**

**Драгана Радиновић**